Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 696/14/8803	Košice II, 30.3.2015
EEČ : 2-64-97-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: administrátor pôšt
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
1) Obvinená vyhlásila, že spáchala skutok, za ktorý je trestne stíhaná, pričom ľutuje svojho konania a ospravedlňuje sa za  svoje protiprávne konanie spôsobené z nedbanlivosti poškodenému počas mediačného konania.   

2) Obvinená XXXXX dopravnú nehodu ohlásila v poisťovni XXXXX XXXXX a to dňa 13.10.2014. Poškodený XXXXX prehlásil, že od obvinenej náhradu škody, ktorú mu spôsobila prečinom podľa § 158 Trestného zákona nežiada, pretože  obvinená urobila opatrenia smerujúce k nahradeniu škody príslušnou poisťovňou, t.j. podľa zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla v znení platných predpisov.

3) Obvinená XXXXX  zložila   na   účet   Okresnej  prokuratúry   XXXXX  II   čiastku  vo   výške   200,-€  /dvesto Eur/, z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech  XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: administrátor pôšt
realizované policajtom Odd.výkonu služby DI OR PZ XXXXX pod spisovou značkou ORP-XXXXX

	V trestnej veci vedenej proti obvinenej Bc XXXXX pre prečin  ublíženia na zdraví podľa § 158  Trestného zákona pre skuto, že dňa  01.10.2014 o 17.45 hod viedla v katastri mesta XXXXX na ceste XXXXX medzi mestskými časťami XXXXX a XXXXX osobné motorové vozidlo zn. XXXXX, EČV XXXXX v smere od  XXXXX k XXXXX, pričom v pravotočivej zákrute pri objekte PZ v dôsledku neprispôsobenia rýchlosti stavu a povahe vozovky, svojim schopnostiam a poveternostným podmienkam nezvládla vedenie motorového vozidla, prešla s ním do protismeru, kde  narazila do prednej časti oprotiidúceho osobného motorového vozidla XXXXX EČV XXXXX, ktoré viedol vodič XXXXX, pričom pri dopravnej nehode XXXXX utrpel ľahkú ujmu na zdraví, a to pomliaždenie hlavy, bez otrasu mozgu, odreninu na hlave, podvrtnutie krčnej chrbtice, tržné rany na hornej pere a hlbokú ranu na ľavej hornej končatine, čo si vyžiadalo liečenie do 17 dní.

Odôvodnenie: 
	Uznesením  povereného príslušníka  OR PZ, ODI - ODN, sp. zn. ORP-XXXXX  zo dňa 03.11.2014  bolo vznesené obvinenie XXXXX  pre prečin ublíženia na zdraví podľa § 158 Tr. zákona, na tom skutkovom základe, tak ako je to uvedené vo výrokovej časti tohto rozhodnutia.

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov v zmysle  ustanovenia § 220 ods.1 Tr. poriadku.

	Obvinená XXXXX a poškodený XXXXX vyslovili súhlas s uzavretím zmieru. Obvinená slobodne a vážne vyhlásila, že spáchala skutok, za ktorý je stíhaná, pričom svoje konanie oľutovala. Pokiaľ ide o náhradu spôsobenej škody, obvinená XXXXX dopravnú nehodu ohlásila v poisťovni XXXXX XXXXX, a to dňa 13.10.2014. Poškodený XXXXX  prehlásil, že od obvinenej nežiada náhradu škody, ktorú mu spôsobila prečinom podľa § 158 Tr. zákona, pretože  obvinená urobila opatrenia smerujúce k nahradeniu škody príslušnou poisťovňou, t.j. podľa zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla v znení platných predpisov.

	Obvinená XXXXX zložila na účet Okresnej prokuratúry XXXXX II finančnú čiastku vo výške 200,-€,  z ktorej 50% poukázal  na peňažnú pomoc  obetiam trestnej činnosti a zvyšných 50% poukázal v prospech XXXXX

Účastníci dohody zhodne prehlásili, že zmier uzavreli slobodne, vážne, zrozumiteľne a určito.

           Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej, ktorá doposiaľ súdne trestaná nebola a má jeden  záznam v evidenčnej karte vodiča, považujem takýto spôsob rozhodnutia za dostačujúci z hľadiska naplnenia účelu Trestného zákona, a preto som rozhodol tak, ako je to uvedené vo výrokovej časti tohoto uznesenia.

Poučenie: 
Proti tomuto uzneseniu sťažnosť nie  je prípustná.

JUDr. Igor Tokár
prokurátor